รุ้งเพชร

รุ้งเพชร เป็นภาพยนตร์ไทยแนวรัก ชีวิต ขนาด 16 มม. พากย์สด ปี พ.ศ. 2504 สร้างโดยกมลศิลป์ภาพยนตร์ กำกับโดยน้อย กมลวาทิน นำแสดงและอำนวยการสร้างโดยรัตนาภรณ์ อินทรกำแหง เข้าฉายครั้งแรกเมื่อวันที่ 29 พฤศจิกายน พ.ศ. 2504 ที่โรงภาพยนตร์เอ็มไพร์ ปากคลองตลาด ภาพยนตร์เรื่องนี้ยังเป็นภาพยนตร์เรื่องแรกในชีวิตการแสดงของสมบัติ เมทะนี ศิลปินแห่งชาติและพระเอกระดับตำนานของเมืองไทย

 เรื่องย่อ 
รุ้งเพชรเป็นเด็กสาวกำพร้าจากอยุธยาผู้มีนิสัยแก่นแก้ว และซุกซน แต่มีความจริงใจ รุ้งเพชรเติบโตขึ้นภายใต้ความอุปการะของ พงษ์ พ่อของวราพงษ์ วราฤทธิ์ ขณะที่วราพงษ์ในวัยเด็กต้องเดินทางไปศึกษาต่อที่ต่างประเทศ ทำให้ทั้งสองต้องจากกันไป

เมื่อ วราพงษ์ วราฤทธิ์ (สมบัติ เมทะนี) เดินทางกลับเมืองไทย เขาได้พบกับ รุ้งเพชร (รัตนาภรณ์ อินทรกำแหง) อีกครั้ง ความใกล้ชิดระหว่างทั้งสองก่อให้เกิดทั้งความขัดแย้ง ความเอ็นดู และความผูกพันอย่างไม่รู้ตัว

ขณะเดียวกัน รุ้งเพชรก็ต้องเผชิญกับการกลั่นแกล้งและริษยาจากบรรดาหญิงสาวผู้หมายปองวราพงษ์ ด้วยฐานะ ชาติตระกูล และเสน่ห์ของเขา อุปสรรคเหล่านี้ทำให้รุ้งเพชรต้องเรียนรู้ เติบโต และพิสูจน์คุณค่าของตนเอง 

กาลเวลาหล่อหลอมให้รุ้งเพชรค่อย ๆ เปลี่ยนจากเด็กสาวแก่นแก้ว กลายเป็นหญิงสาวที่งดงามทั้งกายและใจ ส่วนวราพงษ์ก็เริ่มตระหนักถึงความดี ความจริงใจ และความรักอันบริสุทธิ์ที่รุ้งเพชรมอบให้ ในที่สุดความผูกพันที่ก่อตัวขึ้นก็แปรเปลี่ยนเป็นความรักแท้ และทั้งสองได้ครองคู่สมรักกันในที่สุด

 นักแสดง 
 ตัวละคร  พ.ศ. 2504  พ.ศ. 2523 รุ้งเพชร/หม่อมราชวงศ์หญิงรุ้งเพชร สดายุรัตน์ รัตนาภรณ์ อินทรกำแหง นันทิดา แก้วบัวสาย วราพงษ์ วราฤทธิ์ สมบัติ เมทะนี สรพงศ์ ชาตรี หม่อมราชวงศ์นภดล ภูมินทร์ ชาลี อินทรวิจิตร สุประวัติ ปัทมสูต นวลลดา นวลลดา สดายุรัตน์ ปวีณา ปิจเปี่ยมกิจ ปรีชา – เศรษฐา ศิระฉายา นิตยา – ธิติมา สังขพิทักษ์ นุชรี – นันทนา เงากระจ่าง วีระพจน์ – ภูมิ พัฒนายุทธ พงษ์ พฤหัส บุญ-หลง ส.อาสนจินดา หม่อมเจ้าหญิงยุพเรศ ภูมินทร์ จุรี โอศิริ มารศรี อิศรางกูร ณ อยุธยา

 อ้างอิง 

หมวดหมู่:ภาพยนตร์ภาษาไทย
หมวดหมู่:ภาพยนตร์ไทยที่ออกฉายในปี พ.ศ. 2504
หมวดหมู่:ภาพยนตร์ที่กำกับโดย น้อย กมลวาทิน
หมวดหมู่:ภาพยนตร์โดยกมลศิลปภาพยนตร์
หมวดหมู่:ภาพยนตร์รักชีวิตไทย
หมวดหมู่:ภาพยนตร์ที่ถ่ายทำใน 16 มม.
หมวดหมู่:ภาพยนตร์ไทยในคริสต์ทศวรรษ 1960
หมวดหมู่:ภาพยนตร์ภาษาไทยในคริสต์ทศวรรษ 1960